6. 3. 89 De Europæiske Fællesskabers Tidende Nr. C 56/41 
slutningsniveau skal svare til niveauet for den agens, 
der har højest risikograd, uden at dette griber ind i 
bestemmelsen i artikel 3, stk. 4. 2.12. Artikel 17 
Det foreslås at fjerne ordet »alvorlig« i stk. 1. 
Bryssel, den 14. december 1988. 
Alberto MASPRONE 
Formand for 
Det økonomiske og sociale Udvalg 
Udtalelse om forslag til Rådets forordning (EØF) om den fælles markedsordning for fåre-
og gedekød 
(89/C56/16) 
Rådet for De Europæiske Fællesskaber besluttede den 3. november 1988 under henvisning 
til EØF-traktatens artikel 198 at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for landbrug og fiskeri, som udarbejdede 
sin udtalelse den 1. december 1988 (mundtlig rapport aflagt af Michael P. Strauss). 
Det økonomiske og sociale Udvalg vedtog på sin 261. plenarforsamling (mødet den 
14. december 1988) uden stemmer imod og med 8 stemmer hverken for eller imod følgende 
udtalelse. 
1. Indledning 
1.1. Kommissionens forslag tilsigter at videreføre re­
formen af ordningen for fårekød (og gedekød). Allerede 
tidligere i 1988 blev der indført en større reform som 
følge af gennemførelsen af landbrugsstabilisatorer. 
1.2. Hovedtanken bag forslagene er at opnå den 
størst mulige harmonisering af ordningens praktiske 
gennemførelse samt at nedbringe dens omkostninger. 
Kommissionen erkender imidlertid med rette, at der 
findes visse forskelle mellem regionerne i EF med hensyn 
til produktionsvilkår og slutprodukt. 
1.3. Kommissionen foreslår tillige at genforhandle 
importaftalerne med tredjelande, omend dette ikke ind­
går i ovennævnte rådsforordning. 
2. Generelle bemærkninger 
2.1. ØSU kan ikke tage definitiv stilling til Kommis­
sionens forslag om ændring af ordningens interne aspekter, før handelsaftalerne med tredjelande er gen­
forhandlet. EF importerer stadig 20 % af den mængde 
fårekød, som det har behov for; og tendensen til pro-
duktionsforøgelse gør det nødvendigt at ændre impor­
taftalerne, så EF får mulighed for at blive mere selvfor­
synende. ØSU tager især afstand fra enhver stigning i 
den andel af importen, som kølet kød tegner sig for. 
2.2. Ikke desto mindre ønsker ØSU at opridse sit 
foreløbige syn på Kommissionens forslag. 
2.3. ØSU erkender, at gennemførelsen af enhedsmar­
kedet i 1992 gør det nødvendigt at harmonisere ord­
ningen for fårekød. Nogle af de foreslåede ændringer 
er gennemgribende, og der udtrykkes derfor tilfredshed 
med, at de vil blive indført i en overgangsperiode på 
fire år. 
2.4. Forslagene vil medføre store besparelser på EF-
budgettet. Medmindre der samtidig sker en kraftig stig­
ning i markedspriserne, vil forslagene medføre alvorlige 
Nr. C 56/42 De Europæiske Fællesskabers Tidende 6. 3. 89 
afbræk i producenternes indkomster. Dette vil være 
uantageligt for ØSU, da indkomsterne i denne sektor 
allerede hører til de laveste. 
2.5. ØSU mener, at de nuværende syv produktions­
områder for fårekød i EF i sidste instans bør reduceres 
til to i stedet for tre som foreslået af Kommissionen. 
Dette vil resultere i mere afbalanceret støtte i de sydeu­
ropæiske områder. 
2.6. Fårekødsproduktionen spiller en væsentlig rolle 
for bevarelse og forbedring af miljøet i landdistrikterne. 
Det er af afgørende betydning, at den ændrede ordning 
muliggør en fortsættelse heraf. 
3. Særlige bemærkninger 
3.1. I det følgende fremsættes der kommentarer til 
forslagenes interne og eksterne aspekter hver for sig. 
De interne aspekter omfatter for det første ordningen, 
som den forventes at tage sig ud efter 1992, for det 
andet ændringer, som skal gennemføres fra begyndelsen 
af produktionsåret 1989, og for det tredje overgangsfor­
anstaltningerne for produktionsårene 1989-1992. 
3.2. Interne aspekter 
3.2.1. Ændringer, som træder i kraft fra 
januar 1993 
ØSU er enig i, at interventionsordninger, som aldrig 
har fundet anvendelse i denne sektor, bør falde bort, 
og at støtte til privat oplagring er mere velegnet til at 
løse kortsigtede problemer. ØSU mener tillige, at der 
ikke i nogen ordning fremover bør opereres med krav 
om tilbagebetaling (clawback). 
3.2.2. ØSU bemærker, at den variable præmie har 
været til gavn for både forbrugere og producenter i 
de regioner, hvor ordningen har været anvendt. ØSU 
mener, at der bør sættes mere ind på at undersøge 
muligheden for at iværksætte en ordning med variable 
præmier i hele EF på en sådan måde, at der ikke bliver 
behov for krav om tilbagebetaling. Gennemførelse af 
en sådan fleksibel ordning ikke være mere kostbar end 
enhedspræmien pr. moderfår. 
3.2.3. Den enhedspræmie pr. moderfår, som Kom­
missionen foreslår, skal beregnes på basis af et enheds-
indkomsttab for EF som helhed. Der tages således ikke 
hensyn til de store forskelle i produktionssystemer og 
-omkostninger samt i produkttype og markedspris. Ind­
til der er foretaget en meget snævrere harmonisering 
af disse variable, bør beregningen af indkomsttab og 
ydelsen af støtte via præmier afspejle de forskelligartede 
vilkår i de enkelte regioner. ØSU henstiller derfor, at 
der indtil videre fortsat udregnes indkomsttab for de 
enkelte regioner hver for sig. 3.2.4. De vanskeligheder, som knytter sig til et en-
hedsindkomsstab for EF som helhed, forværres af, at 
man begrænser antallet af produktivitetskoefficienter. 
ØSU er bange for, at de mest sårbare producenter i EF, 
hvoraf mange findes i ugunstigt stillede områder, vil 
blive hårdest ramt. 
3.2.5. Ændringer, som træder i kraft pr. 
2. januar 1989 
ØSU udtrykker tilfredshed med forslaget om, at der 
skal kunne udbetales to forskud på moderfårspræmien 
for alle EF-moderfårsbesætninger i hvert produk­
tionsår. 
3.2.6. Virkningen af forslaget om at omdefinere 
«præmieberettigede moderfår«, så definitionen omfat­
ter moderfår, som har læmmet inden en given reference­
dato, afhænger hovedsagelig af, hvilke datoer der fast­
sættes for hver enkelt medlemsstat. ØSU understreger, 
at læmningsdatoerne svinger stærkt inden for medlems­
staterne. Ved fastsættelsen af referencedatoer bør der 
udvises den største omhu, så avlere i god tro ikke 
udelukkes. 
3.2.7. ØSU opfordrer myndighederne til atter at se 
på forslaget om, at moderfårspræmien kun skal komme 
til udbetaling for de første 500 moderfår hos hver 
præmiemodtager (1 000 moderfår i ugunstigt stillede 
områder). Man bør undgå at ramme de regioner, hvor 
kun ekstensivt landbrug i større flokke er rentabelt. 
Samtidig skal moderfårspræmien fortsat indebære til­
strækkelig støtte til småproducenter. 
3.2.8. Overgangsforanstaltninger for pro­
duktionsårene 1989-1992 
ØSU er enig i, at nedskæringen i antallet af regioner 
og ændringer i koefficienterne bør gennemføres i en 
overgangsperiode, da de får direkte indvirkning på pro­
ducenternes indkomster. Ligeledes bør støtten afvikles 
gradvis. 
3.2.9. Indførelsen af fleksible og variable præmier 
for hele EF, som stort set svarer til dem, der i øjeblikket 
er gældende i Det Forenede Kongerige, ville også kræve 
en overgangsperiode. 
3.3. Ekstern ordning 
3.3.1. ØSU er helt på det rene med, at det er vanske­
ligt at genforhandle aftaler om frivillig produktionsbe­
grænsning med tredjelande. ØSU bemærker, at Rådet 
har givet Kommissionen mandat til at forhandle med 
tredjelande. I betragtning af importens store betydning, 
6. 3. 89 De Europæiske Fællesskabers Tidende Nr. C 56/43 
bør Rådet ikke træffe afgørelse om ordningens interne 
aspekter, før forhandlingerne med tredjelande er afslut­
tet. EF-producenterne tvinges til disciplin i kraft af 
stabiliseringsordningerne. Byrden ved en justering bør 
fordeles på såvel EF's som tredjelandes producenter. 
3.3.2. Kommissionen er i færd med at drøfte fremti­
dige importaftaler med tredjelande. For New Zealands 
vedkommende har Kommissionen foreslået følgende: 
— En nedsættelse af den frivillige produktionsbe-
grænsningsaftales omfang fra 245 000 t pr. år til 
205 0001.1 henhold til dette forslag vil New Zealand 
fortsat kunne eksportere mere fårekød til EF, end 
det har gjort i noget enkelt år i den seneste femårspe­
riode. ØSU opfordrer derfor Kommissionen til at 
nedsætte denne mængde yderligere. 
— Inden for den frivillige produktionsbegrænsnings-
mængde vil andelen af kølet kød få lov til at stige, 
Bryssel, den 14. december 1988. at importen i 1992 måske bliver dobbelt så stor som 
i dag. Da importen af kølet kød kan have særligt 
forstyrrende virkninger på markedet, foreslår ØSU, 
at der fastsættes en langt lavere grænse. 
— Nedsættelse af tolden til nul. ØSU vil kun kunne 
støtte dette forslag, hvis den prisovervågningsord­
ning, som skal indføres, garanterer, at prisdiscipli­
nen overholdes. 
— Følsomme områder skal udgå. ØSU er enig i, at 
denne ændring er påkrævet, når enhedsmarkedet er 
en realitet, men mener, at ændringen bør ske etape­
vis over en fireårig periode og ikke, som foreslået, 
over to år. 
3.3.3. ØSU ønsker at henlede opmærksomheden på 
betydningen af importen fra andre tredjelande, hvis 
præferencevilkår der også bør indledes nye forhand­
linger om. 
Alberto MASPRONE 
Formand for 
Det økonomiske og sociale Udvalg